Γ.Σ. Μέγας Αλέξανδρος Θεσσαλονίκης

Ο Γυμναστικός Σύλλογος «Μέγας Αλέξανδρος» είναι ελληνικό αθλητικό σωματείο με έδρα των δραστηριοτήτων του τη συνοικία Ντεπώ, στην πόλη της Θεσσαλονίκης. Έχει μεγάλη ιστορία στο χώρο του αθλητισμού, καθώς η ίδρυσή του ανάγεται στο 1917 και η επισημοποίηση του συλλόγου στο 1923 (αν και κατά κάποιες άλλες αναφορές η ίδρυση του αναφέρεται τρία χρόνια νωρίτερα το 1914). Σήμερα διαθέτει τμήματα ποδοσφαίρου, καλαθοσφαίρισης, πετοσφαίρισης, άρσης βαρών και ξιφασκίας. Επίσημα χρώματα του συλλόγου είναι το κόκκινο και το μαύρο.

 Το τμήμα ποδοσφαίρου υφίσταται από την εποχή της ίδρυσης του συλλόγου. Αρχικά ο σύλλογος, το 1917 θα ονομαστεί Δύναμη για να αλλάξει το όνομα του σε Μέγας Αλέξανδρος το 1920. Θα λάβει μέρος στο πρώτο επίσημο πρωτάθλημα της πόλης, το 1923, το οποίο διόργανωσε η Χ.Α.Ν.Θ. Στην συνέχεια η ομάδα του Μεγάλου Αλεξάνδρου μαζί με τον Ηρακλή και τον Άρη θα ιδρύσουν την Π.Ε.Μ.Θ η οποία θα μετανομαστεί σε Ε.Π.Σ.Μ λίγους μήνες αργότερα.Η ομάδα των Καμινικίων κατά την διάρκεια της δεκαετίας του '20 θα αγωνιστεί στην Α' Κατηγορία της Ένωσης, ενώ κατά τις περιόδους 1932-33, 1933-34 και 1934-35 θα αγωνιστεί στα τότε Πανελλήνια Πρωταθλήματα. Στην επιστροφή της στα τοπικά πρωταθλήματα θα αντιμετωπίσει προβλήματα και θα αποχωρήσει από τις διοργανώσεις της Ένωσης. Θα επίστρεψει πριν το πόλεμο και θα συνεχίσει να αγωνίζεται στις πρώτες δύο κατηγορίες της ΕΠΣΜ μέχρι τις αρχές της δεκαετίας του '60 όταν και θα κερδίσει την άνοδο του στην έναρξη της Β΄ Εθνικής, ως μόνιμης κατηγορίας, την περίοδο 1962-63. Θα υποβιβαστεί μετά από παραμονή μόνο μίας χρονιάς και θα επιστρέψει στα τοπικά της ΕΠΣΜ όπου θα κερδίσει το πρωτάθλημα της Α' Κατηγορίας δύο χρόνια αργότερα το 1964-65. Για την επόμενη αγωνιστική περίοδο, 1965-66, στα εθνικά πρωταθλήματα θα εμφανιστεί ως νέα κατηγορία η Ερασιτεχνική Β΄ Εθνική, τρίτο επίπεδο των εθνικών κατηγοριών και στην ουσία η μετέπειτα Γ' Εθνική. Ο Μέγας Αλέξανδρος θα κερδίσει τον τίτλο του Γ' Ομίλου και και θα επιστρέψει στο πρωτάθλημα της Β' Εθνικής για την περίοδο 1966-67. Όπως και 4 χρόνια νωρίτερα, θα υποβιβαστεί μετά από μία μόνο χρονιά αλλά στην επιστροφή του στην ΕΠΣΜ, θα κερδίσει ξανά τον τίτλο της Α' Κατηγορίας και μέσω του Ειδικού Ερασιτεχνικού πρωταθλήματος ποδοσφαίρου Ελλάδος του 1968 θα κερδίσει την άνοδο του στη Β΄Εθνική Κατηγορία, όπου θα αγωνιστεί για τις επόμενες δύο χρονιές, 1968-69 και 1969-70. Τη δεκαετία του '70 η ομάδα του Μεγάλου Αλεξάνδρου θα αγωνιστεί μόνο στα πρωταθλήματα της ΕΠΣΜ, ενώ το 1972-73, στη δεύτερη χρονιά του Κυπέλλου της ΕΠΣΜ, θα κατακτήσει το τροπαίο κερδίζοντας την ομαδα της ΑΠΟ Νεάπολης με 3-2 στα πενάλτυ (0-0 ο κανονικός αγώνας). Αυτό θα είναι και το μοναδικό κύπελλο που θα κατακτήσει ο Μέγας Αλεξανδρος, έχοντας ακόμα μία συμμετοχή σε τελικό, τη χρονιά 1988-89, όταν και ηττήθηκε από τους Ερασιτέχνες του Άρεως με 3-2 στην παράταση. Πριν από τον δεύτερο τελικό του 1989, η ομάδα του Μέγα, θα κερδίσει τον τίτλο της Α' ΕΠΣΜ το 1980 και θα ξανα-αγωνιστεί στην Γ' Εθνικη για 2 χρονιές (1980-81, 1981-82) όπως επίσης για ακόμα 2 στην Δ' Εθνική (1982-83, 1983-84). Στην Δ' Εθνικη θα αγωνιστεί ακόμα μία χρονιά, το 1990-91 η οποία θα είναι και η τελευταία φορά που θα βρεθεί σε εθνικά πρωταθλήμητα. Η ομάδα του Μεγάλου Αλεξάνδρου μετά και τον υποβιβασμό του 1991 θα συνεχίσει να αγωνίζεται στην πρώτη κατηγορία της ΕΠΣΜ μέχρι και την αναδιοργάνωση των κατηγοριών της, στο τέλος του 1999. Έκτοτε ο Μέγας Αλέξανδρος θα μπορέσει να αγωνιστεί μέχρι την Α' Κατηγορία, η οποία είναι στην ουσία δεύτερη στην τάξη των κατηγοριών λόγω της Α1. Το 2014, θα αποχωρήσει από τα πρωταθλήματα της ΕΠΣΜ ενώ θα δημιουργήσει μία θυγατρική ομάδα από τις Ακαδημίες του, τον Μέγα Αλέξανδρο 2014. Ο Μέγας Αλέξανδρος 2014 θα λάβει μέρος μόνο για 4 χρόνια στα τοπικά πρωταθλήματα και παρότι θα κερδίσει δύο ανόδους και την περίοδο 2017-18 βρίσκεται στην Α' Κατηγορία, από την επόμενη χρονιά θα παύσει και η δική του λειτουργία. Το καλοκαίρι του 2019, η αρχική ομάδα του Μεγάλου Αλεξάνδρου αποφάσισε την επιστροφή της στα πρωταθλήματα της ΕΠΣΜ μετά από απουσία 5 ετών.Έδρα του Μεγάλου Αλεξάνδρου είναι το ομώνυμο γήπεδο στο Ντεπώ, χωρητικότητας 1.500 ατόμων. Το Πανελλήνιο πρωτάθλημα 1932-33 Η ομάδα κατέκτησε 1 βαθμό. Το Πανελλήνιο πρωτάθλημα 1933-34 Το Πανελλήνιο πρωτάθλημα 1934-35 Η ομάδα κατέκτησε μόλις 1 βαθμό. Συμμετοχές σε Εθνικά πρωταθλήματα: Τίτλοι Οι κατακτήσεις του ποδοσφαιρικού τμήματος του Μεγάλου Αλέξανδρου Πρωτάθλημα Γ' Εθνικής (Ερασιτεχνική Β΄ Εθνική):1965-66 Ειδικό ερασιτεχνικό πρωτάθλημα: 1968 Α' ΕΠΣΜ: 1931, 1932, 1965, 1968, 1980 Β' ΕΠΣΜ: 1940, 1950, 1954, 1960, 2013* Γ' ΕΠΣΜ: 1939 Κύπελλο ΕΠΣΜ: 1973*(στην ουσία τρίτη κατηγορία λόγω Α1) Ο Μέγας Αλέξανδρος αποτελεί ένα από τα σωματεία που υπέγραψαν το καταστατικό δημιουργίας της E.KA.Σ.Θ. το 1976. Το ανδρικό τμήμα διαθέτει στην τροπαιοθήκη του ένα τοπικό Πρωτάθλημα, εκείνο της αγωνιστικής περιόδου 1991-92. Επίσης η ομάδα του Μεγάλου Αλεξάνδρου θα βρεθεί στον πρώτο τελικό του Κυπέλλου της Ε.ΚΑ.Σ.Θ., το 1986, όπου θα ηττηθεί από την ομάδα του Α.Σ. Μακεδονικού με 78-58.Κατά την αλλαγή της χιλιετίας η ανδρική ομάδα καλαθοσφαίρισης του συλλόγου αγωνιζόταν σε εθνικό επίπεδο και συγκεκριμένα στη Γ' Εθνική Κατηγορία. Η υψηλότερη μέχρι τότε διάκρισή της υπήρξε η κατάκτηση του πρωταθλήματος του πρώτου ομίλου βορρά της Γ' Εθνικής κατά την περίοδο 2001-02 σημειώνοντας 22 νίκες και 4 ήττες. Παράλληλα κέρδισε και το δικαίωμα ανόδου στην αμέσως ανώτερη κατηγορία.Η παραμονή, ωστόσο στη Β' Εθνική Κατηγορία υπήρξε βραχύχρονη καθώς κατά την περίοδο 2002-03 ο σύλλογος τερμάτισε εντός της ζώνης του υποβιβασμού.Ακολούθησαν έξι συνεχόμενες περίοδοι στη Γ' Εθνική Κατηγορία, από τις οποίες οι πρώτες πέντε είδαν το σύλλογο να τερματίζει κάπου ανάμεσα στην 5η και την 8η θέση του τελικού βαθμολογικού πίνακα. Τελικά, κατά την αγωνιστική περίοδο 2008-09 ο Μέγας Αλέξανδρος κατέκτησε εκ νέου το Πρωτάθλημα της Γ' Εθνικής και συγκεκριμένα εκείνο του 2ου Ομίλου Βορρά. Ως αποτέλεσμα αναρριχήθηκε και στη Β' Εθνική.Την επόμενη χρονιά, 2009-10, στο πλαίσιο των αγώνων της Β' Εθνικής Κατηγορίας, κατέλαβε την 12η θέση του τελικού πίνακα αποφεύγοντας τον υποβιβασμό. Στο θεσμό του Κυπέλλου Ελλάδος αποκλείστηκε κατά τη 2η αγωνιστική της Α' Φάσης όταν γνώρισε την ήττα με σκορ 65-86 από το Γ.Σ. Λαυρίου. Κατά την αγωνιστική περίοδο 2019-20, ο Γ.Σ. Μέγας Αλέξανδρος Θεσσαλονίκης συμμετέχει στο Πρωτάθλημα της Γ' Εθνικής Κατηγορίας. Έδρα του συλλόγου είναι το Κλειστό Γυμναστήριο «Μέγας Αλέξανδρος». Γ' Εθνική: 2001-02, 2008-09 Α' ΕΚΑΣΘ: 1991-92 Η γυναικεία ομάδα καλαθοσφαίρισης του Μεγάλου Αλεξάνδρου Θεσσαλονίκης, παρά το γεγονός πως τα τελευταία χρόνια παρουσιάζει κάμψη, αποτελεί μια από τις παραδοσιακές δυνάμεις του αθλήματος, με παρουσίες στην κορυφαία κατηγορία του ελληνικού πρωταθλήματος που εξαπλώνονται σε τρεις δεκαετίες. Την περίοδο 1996-97 κατέλαβε την πρώτη θέση του βαθμολογικού πίνακα της Β' Εθνικής Κατηγορίας.Κατά τη δεκαετία του 2000 αγωνιζόταν αδιάλλειπτα στην Α1 Εθνική Κατηγορία, με υψηλότερη θέση την 6η κατά την περίοδο 1999-2000.Αν και δεν έχει ανέλθει ποτέ στο βάθρο του Πρωταθλητή της Α1, μετρά δύο συμμετοχές σε τελικούς Κυπέλλου Ελλάδος. Η πρώτη ήταν στις 17 Μαρτίου 2002 στο Πανόραμα Θεσσαλονίκης, όπου έχασε το τρόπαιο χάνοντας από τον Α.Ν.Ο. Γλυφάδας με σκορ 72-68. Η δεύτερη ήταν στις 9 Μαρτίου 2003 στην Αθήνα, οπότε και ηττήθηκε με σκορ 66-58 από τον ίδιο αντίπαλο.Η πολύχρονη παρουσία του Μεγάλου Αλεξάνδρου στην Α1 Εθνική Κατηγορία έλαβε τέλος κατά την περίοδο 2008-09 οπότε και τερμάτισε στην 11η θέση της κατάταξης, μειονεκτώντας σε τριπλή ισοβαθμία. Ως αποτέλεσμα υποβιβάστηκε. Στο πλαίσιο του Κυπέλλου αποκλείστηκε κατά τη Δ' Φάση όταν γνώρισε την ήττα από το Παλαιό Φάληρο με σκορ 72-64.Στις 22 Μαρτίου 2009, στον αγώνα του Μεγάλου Αλεξάνδρου εναντίον του Άρη Χολαργού, η καλαθοσφαιρίστρια του συλλόγου, Ζωή Δημητράκου, έγινε η πρώτη Ευρωπαία επαγγελματίας μπασκετμπολίστρια, και μόλις η τρίτη συνολικά στην ιστορία του αθλήματος, που κατάφερε να πετύχει κουντράπλ-νταμπλ (quadruple-double, δηλαδή διψήφιο νούμερο σε τουλάχιστον 4 στατιστικές κατηγορίες), πετυχαίνοντας 49 πόντους, 18 ριμπάουντ, 12 κλεψίματα και 10 ασίστ. Η ίδια αθλήτρια ολοκλήρωσε τη χρονιά στην κορυφή του πίνακα των σκόρερ.Την επόμενη χρονιά η ομάδα πραγματοποίησε εξίσου κακή πορεία, τερματίζοντας και πάλι στην 11η θέση, αυτή τη φορά του πίνακα της Α2 Εθνικής Κατηγορίας. Συνεπώς θα αγωνίζεται πλέον στο τοπικό πρωτάθλημα που διοργανώνει η Ε.ΚΑ.Σ.Θ. Στο πλαίσιο του Κυπέλλου αποκλείστηκε στον πρώτο της αγώνα χάνοντας από την Αναγέννηση Ρυσίου με σκορ 52-53.Το τμήμα νεανίδων του συλλόγου διαθέτει στην τροπαιοθήκη του δύο Πρωταθλήματα Ελλάδος, εκείνα των περιόδων 2005-06 και 2006-07.Μετά το 2012 το τμήμα καλαθοσφαίρησης γυναικών θα αποσυρθεί από τα πρωταθλήματα της Ε.ΚΑ.Σ.Θ. όπου παραμένει μέχρι σήμερα ανενεργό. Οι συμμετοχές της στα Εθνικά πρωταθλήματα της Α' και Α1 Εθνικής γυναικων παραμένει μέχρι σήμερα από τις μεγαλύτερες στη λίστα των ομάδων που έχουν λάβει μέρος. Οι κατακτήσεις του τμήματος καλοθοσφαίρισης του Μεγάλου Αλέξανδρου Β' Εθνική: 1996-97 Πρωταθλήμα Ελλάδος Νεανίδων: 2005-06, 2006-07 ΕΚΑΣΘ Νεανίδων: 1985-86, 1991-92, 2005-06, 2006-07, 2008-09 Το ανδρικό τμήμα πετοσφαίρισης του Μεγάλου Αλεξάνδρου διαθέτει στην τροπαιοθήκη του δύο Πρωταθλήματα της Α' Κατηγορίας Ανδρών της Ε.ΠΕ.Σ.Θ., εκείνα των ετών 1981 και 2000, καθώς και ένα Κύπελλο, επίσης του 2000.Σε επίπεδο ακαδημιών, ο σύλλογος έχει κατακτήσει ένα Πρωτάθλημα Ελλάδος Παίδων το 1986, δύο Πρωταθλήμα Ε.ΠΕ.Σ.Θ. Παίδων, το 1986 και το 2003, καθώς και ένα Πρωτάθλημα Ε.ΠΕ.Σ.Θ. Παμπαίδων το 2001.Κατά την αγωνιστική περίοδο 2008-09 η ομάδα πετοσφαίρισης ανδρών του Μεγάλου Αλεξάνδρου αγωνίστηκε στη Β' Εθνική Κατηγορία στο πλαίσιο του δεύτερου ομίλου. Στην τελική βαθμολογία κατέκτησε την 5η θέση με 39 βαθμούς. Κατά την αγωνιστική περίοδο 2013-14, ο Μέγας Αλέξανδρος Θεσσαλονίκης θα συμμετάσχει στους αγώνες του Πρωταθλήματος της Α'2 Εθνικής Κατηγορίας Ανδρών (3ος όμιλος). Πρόεδρος του συλλόγου είναι ο Στυλιανός - Τηλέμαχος Κλεώπας και έφορος ο Μπάμπης Τακουρίδης. Καθήκοντα προπονητή διατηρεί ο Γιώργος Οικονομίδης. Η ομάδα του Μεγάλου Αλεξάνδρου θα καταφέρει να τερματίσει μία θέση πάνω από την ζώνη του υποβιβασμού αλλά για την επόμενη χρονιά, 2014-15, δεν θα δηλώσει συμμετοχή και έκτοτε το τμήμα του παραμένει ανενεργό. Α' ΕΠΕΣΘ: 1981, 2000 Κύπελλο ΕΠΕΣΘ: 2000 Πρωτάθλημα Ελλάδος Παίδων: 1986 ΕΠΕΣΘ Παίδων: 1986, 2003 ΕΠΕΣΘ Παμπαίδων: 2001 Το τμήμα πετοσφαίρισης γυναικών του Μεγάλου Αλεξάνδρου έχει κατακτήσει ένα Πρωτάθλημα Α' Κατηγορίας Γυναικών Ε.ΠΕ.Σ.Θ. κατά το έτος 1989.. Μετά το τέλος της αγωνιστικής περιόδου 2016-17 στην οποία έπαιρνε μέρος στο πρωτάθλήμα της Β' Εθνικής, το τμήμα βόλευ γυναικών του Μεγάλου Αλέξανδρου θα αποσυρθεί όπου παραμένει μέχρι σήμερα ανενεργό. Α' ΕΠΕΣΘ: 1989 Γ.Σ. Μέγας Αλέξανδρος Θεσσαλονίκης, επίσημο ιστολόγιο του ποδοσφαιρικού τμήματος. Γ.Σ. Μέγας Αλέξανδρος Θεσσαλονίκης, επίσημο ιστολόγιο των τμημάτων καλαθοσφαίρισης.